༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
བདུན་པ། རྗེ་བླ་མ་དྲན་པའི་གདུད་དབྱངས་དད་ལྡན་
རྣ་བའི་བཅུད་ལེན་ཞེས་བྱ་བ།
ན་མོ་གུ་རུ།རྗེ་དྲན་པས་གདུང་བ་ཀུན་སེལ་ཞིང་།།མཚན་ཐོས་པས་ངན་འགྲོའི་འཇིགས་
་སྐྱོབས(སྐྱོབ་)།། ཕ་བསྟན་པའི་སྒྲོན་མེ་ཐུགས་རྗེ་ཅན།། འབངས་དད་ལྡན་སྤྱི་གཙུག་རྒྱན་དུ་
བཞུགས།། རྗེ་གསུམ་ལྡན་བླ་མ་བཀའ་དྲིན་ཅན།། དུས་ད་ལྟ་ཞིང་ཁམས་གར་བཞུགས་ཀྱང་།། ཐུགས་
བརྩེ་བས་འདིར་གཤེགས་མདུན་གྱི་མཁར།། ཞལ་འཛུམ་ལྡན་དགྱེས་པས་བདག་ལ་གཟིགས།།
ཞིང་ཕྱོགས་བཅུའི་རྒྱལ་བ་སྲས་བཅས་ཀུན།། མ་མཉམ་(ཉམ་)ཐག་འགྲོ་ལ་བརྩེས་གཟིགས་མོད།།
བདག་ཆུ་བུར་མིག་གིས་མི་མཐོང་ན།། ཕས་འཛུམ་ཞལ་མིག་གི་བདུད་རྩིར་སྟོན།། ཆོས་ཟབ་ཁྲིད་
དབང་ལུང་མན་ངག་གནང་།།(༨བ) ཐུགས་བརྩེ་བས་རྗེས་སུ་བཟུང་ཚུལ་སོགས།། ད་དྲན་ཚེ་
བཀའ་དྲིན་བསམ་ལས་འདས།། ད་དྲིན་གཟོ་ནམ་ཞིག་བྱེད་ཐུབ་ན།། ཡུལ་མཁའ་ལ་སྤྲིན་དཀར་
འཁྲིགས་མཐོང་ཚེ།། འབངས་བདག་ཡིད་དད་པའི་མཚོ་ནང་དུ།། མགོན་ཁྱོད་ཞལ་ཟླ་དཀྱིལ་
ལམ་ལམ་འཆར།། སེམས་དད་པས་མིག་ནས་མཆི་མ་འཁྲིགས།། བུ་ཉམ་ཐག་བདག་ལ་བྱིན་གྱིས་
རློབས།། སྐུ་འབྱོན་བཞུད་གདམས་ངག་གསུངས་ཚུལ་དང་།། ཐུགས་མཁྱེན་བརྩེ་ནུས་གསུམ་
གཏིང་མཐའ་ཡས།། དགོས་བསྟན་འགྲོར་ཕན་བདེའི་བཀའ་དྲིན་སོགས།། ད་བསམ་ཚེ་ལུས་ཀྱི་
བ་སྤུ་གཡོ།། རྗེ་མཚན་ལྡན་བླ་མ་བཀའ་དྲིན་ཅན།། ཐུགས་ཆོས་དབྱིངས་བདེ་བའི་ངང་བཞུགས་
ནས།། བུ་ཉམ་ཐག་བདག་ལ་མི་གཟིགས་ན།། ཕས་བརྩེ་བའི་སྤྱན་གྱིས་སུ་ལ་གཟིགས།། འབངས་
ཉམ་ཐག་འཕྲལ་རྐྱེན་མཐུ་བཙན་པས།། རྐྱེན་བར་ཆད་གློ་བུར་བྱུང་བའི་ཚེ།། ཕ་བཀའ་དྲིན་ཅན་
ཁྱོད་མི་འབྱོན་ན།། བུ་བདག་གི་མགོན་སྐྱབས་སུ་ལ་ཞུ། གཞི་སྦྱངས་གཞི་སྐྱེ་ཤི་བར་དོ་གསུམ།།
་སྦྱོང་བྱེད་བསྐྱེད་རྫོགས་རྣམ་པ་གཉིས།། མཆོག་སྐུ་གསུམ་འབྲས་བུ་སྟོན་མཁས་པའི།། ཕ་བླ་
མའི་བཀའ་དྲིན་སྙིང་ནས་དྲན།། ད་དྲན་ཚེ་མིག་ནས་མཆི་མ་འཆོར།། དྲན་འཕྱི་བར་འདུག་གོ་
*** 282
1:|:: 1:| c

༄༅། །མགུར་མའི་སྐོར་ཐར་འདོད་བྱུང་བའི་གླུ་དབྱངས།
སྙིང་མེད་པོ།། ཆོས་ཐོས་བསམ་སྒོམ་གསུམ་ལྟ་ཞོག་གི། རྒྱུད་ཚུལ་ཁྲིམས་དམ་སྡོམ་ཡལ་བོར་ནས།།
ཚོང་ཁེ་སྦོག་(སྤོགས་)བུན་བསྐྱེད་མི་དགེར་བརྩོན།། འདི་བསམ་ཚེ་བླ་མའི་ཞལ་གདམས་དྲན།།
ད་དྲན་ཚེ་མིག་ནས་མཆི་མ་(༩ན)འཆོར།། དྲན་འཕྱི་བར་འདུག་གོ་སྙིང་མེད་པོ།། བློ་ནང་དུ་
བཀུག་ནས་བསམ་པའི་ཚེ།། ཆུང་བྱིས་པའི་དུས་ནས་ད་ལྟའི་བར།། ཆོས་ཉམས་མྱོང་ཅི་ཡང་མ་
མཆིས་པར།། ལུས་དུག་གསུམ་མལ་དུ་རྟག་ཉལ་ནས།། སེམས་ཆགས་སྡང་དབང་གིས་མི་ཚེ་ཟད།།
དུས་ཉིན་མཚན་འདའ་བཞིན་ཕྱི་མར་འགྲོ།། དེ་བསམ་ཚེ་ཡི་མུག་སྐྱེས་པ་ལས།། ཕ་བླ་མའི་ཞལ་
གདམས་རྗེས་སུ་དྲན།། ད་དྲན་པས་མིག་ནས་མཆི་མ་འཆོར།། དྲན་འཕྱི་བར་འདུག་གོ་སྙིང་མེད་
པོ།། རྒྱུད་ཉོན་མོངས་འབུར་འཇོམས་ལྟ་ཞོག་གི། སེམས་ལུས་ངག་དགེ་སྦྱོར་ཐན་ཐུན་མེད།། དད་
ཟས་དང་གཤིན་ཟས་ཧབ་ཐོབ་བྱེད།། རང་སྡོམ་པ་འཆོར་བའི་རྒྱུ་སྒྲུབས་(བསྒྲུབས་)པའི།། ཚུལ་
འདི་ལྟར་བསམ་ཚེ་བླ་མ་དྲན།། ད་དྲན་པས་མིག་ནས་མཆི་མ་འཆོར།། དྲན་འཕྱི་བར་འདུག་གོ་
སྙིང་མེད་པོ།། རྐྱེན་ན་ཚ་ཚིག་རྩུབ་ཕྲ་མོ་ལའང་།། འདི་མི་རྟག་འཁོར་བའི་རང་བཞིན་དང་།།
ལས་རྣམ་སྨིན་ཡིན་སེམས་ཞེ་ན་མེད།། དེ་མེད་པར་མ་ཟད་ལས་འབྲས་དང༌།། ངོ་ཚ་དང་བག་
ཡོད་རྒྱང་བསྲིངས་ཏེ།། སྤྱོད་ངན་གྱིས་བསྟན་པའི་རྐང་འདྲེན་བྱེད།། འདི་བསམ་ཚེ་ཡི་མུག་སྐྱེས་
པ་ལས།། ཕ་བླ་མའི་ཞལ་གདམས་རྗེས་སུ་དྲན།། ད་དྲན་པས་མིག་ནས་མཆི་མ་འཆོར།། དྲན་འཕྱི་
བར་འདུག་གོ་སྙིང་མེད་པོ།། ཁས་ཟབ་ཆོས་བཤད་ཚེ་བྱང་སེམས་འདྲ།། རྐྱེན་ངན་པར་འཕྲད་ན་
གཤིན་རྗེའི་སྤུན།། ཕྱི་ངུར་སྨྲིག་གཟུགས་སུ་བྱས་ནའང་།། ནང་དུག་(༩བ)གསུམ་མཚོ་ལྟར་རྒྱས་
པ་ལས།། ཚིག་རྩུབ་མོས་གཞན་ལ་མཚང་འདྲི་བ།། འདི་བསམ་ཚེ་ཡི་མུག་སྐྱེས་པ་ལས།། ཕ་བླ་
མའི་གདམས་ངག་རྗེས་སུ་དྲན།། ད་དྲན་པས་མིག་ནས་མཆི་མ་འཆོར།། དྲན་འཕྱི་བར་འདུག་གོ་
སྙིང་མེད་པོ།། སང་ཤི་ཚེ་ཉེ་དུས་སྨྲེ་སྔགས་ཀྱི།། མིག་མཆི་མས་གང་བཞིན་ཤི་ཆོག་འདོན།། ལུས་
གོག་པོར་མེ་སྤར་(སྦར་)ཐལ་བར་བསྒྱུར།། མཐར་མིང་ཙམ་མེད་པར་མི་སེམས་པར།། སེམས་
རྟག་འཛིན་དབང་སོང་ཡི་མུག་པས།། ཕ་བླ་མའི་ཞལ་གདམས་རྗེས་སུ་དྲན།། ད་དྲན་ཚེ་མིག་
ནས་མཆི་མ་འཆོར།། དྲན་འཕྱི་བར་འདུག་གོ་སྙིང་མེད་པོ།། གཉེན་ལོངས་སྤྱོད་འཁོར་གཡོག་
ཐམས་ཅད་དང་།། རང་གཅེས་པའི་ལུས་ཀྱང་ཕྱི་བཞག་ནས།། གནས་བར་དོའི་འཇིགས་སྐྲག་
1
283

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
ཡ་ང་བར།། རང་གཅིག་བུར་འགྲོ་བའི་ཚུལ་བསམ་ཚེ།། ཕ་བླ་མའི་ཞལ་གདམས་རྗེས་སུ་དྲན།།
ད་དྲན་པས་མིག་ནས་མཆི་མ་འཆོར།། དྲན་འཕྱི་བར་འདུག་གོ་སྙིང་མེད་པོ། ཚུལ་དེ་ལྟར་རང་
གིས་ལེགས་བསམ་ནས།། སེམས་སྐྱོ་བས་སྨྲེ་སྔགས་ཁར་ཏོན་(བཏོན་)ཏེ།། ཕ་ཁྱེད་ལ་སྙིང་ནས་
གསོལ་འདེབས་ན།། ཐུགས་བརྩེ་བས་གཟིགས་པའི་དུས་ལ་བབས།། བུ་ཉམ་ཐག་འདྲེན་པའི་
དུས་ལ་བབས།། དུས་ད་ནས་ཆགས་སྡང་རང་ཡུལ་སྤངས།། གནས་ཡིད་མཐུན་དབེན་པ་གྲོགས་
སུ་བསྟེན།། ཕ་བླ་མ་དད་པས་གཙུག་ཏུ་བསྟེན།། རྟེན་དལ་འབྱོར་རྙེད་དཀའ་འཇིག་སླ་དང་།།
གནས་འཁོར་བའི་སྡུག་བསྔལ་ལ་སྐྲག་ནས། སྐྱབས་དཀོན་མཆོག་བློ་གཏད་ལས་འབྲས་སེམས།།
ལམ་(༡༠ན)བསླབ་གསུམ་སེམས་བསྐྱེད་ཕྱིན་དྲུག་སྦྱངས།། རྒྱུད་དབང་གིས་ལེགས་སྨིན་དམ་
ཚིག་བསྲུང་།། ལམ་རིམ་གཉིས་ཉམས་ལེན་ཚུལ་བཞིན་སྒྲུབས(བསྒྲུབས)། རྟེན་དོན་ལྡན་བྱེད་
པར་བྱིན་གྱིས་རློབས།། སྐྱབས་བསླུ་མེད་དཀོན་མཆོག་རྣམ་གསུམ་དང་།། དགོས་མཚུངས་མེད་
བླ་མ་བཀའ་དྲིན་ཅན།། ལུས་འདི་བོར་ཕྱི་མར་འཕོ་བའི་ཚེ།། སྐུ་མཚན་དཔེའི་རྒྱན་ལྡན་མཐོང་
བ་དང་།། གསུང་ཚངས་པའི་དབྱངས་ཀྱིས་དབུགས་ཕྱུང་སྟེ།། གནས་དགའ་ལྡན་མི་ཕམ་བླ་མའི་
དྲུང་།། ཐུགས་བརྩེ་བའི་ལྕགས་ཀྱུས་དྲང་དུ་གསོལ།། སྐྱབས་དཀོན་མཆོག་རྣམ་གསུམ་བདེན་པའི་
བྱིན།། ཕ་བླ་མའི་ཐུགས་བསྐྱེད་སྨོན་ལམ་དང་།། འབངས་དད་ལྡན་རྩེ་གཅིག་གསོལ་བཏབ་གསུམ།།
དུས་ལྷན་གཅིག་ཚོགས་པའི་རྟེན་འབྲེལ་མཐུས།། ཡིད་སྨོན་པའི་འབྲས་བུ་མྱུར་འགྲུབ་ཤོག །
ཅེས་རྗེ་བླ་མ་དྲན་པས་(པའི་)གདུང་དབྱངས་དད་ལྡན་རྣ་བའི་བཅུད་ལེན་ཞེས་བྱ་བ་འདི་ནི། དད་བརྩོན་རྣམ་དཔྱོད་ཡངས་ང
གསོལ་དཔོན་དགེ་འདུན་རྒྱ་མཚོས་བསྐུལ་ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་དགའ་ལྡན་བཀྲ་ཤིས་འཁྱིལ་གྱི་གཟིམ་ཆུང་ཡིད་
དགའ་ཆོས་འཕེལ་དུ་བྲིས་པ་རྗེ་བླ་མ་མཆོག་གིས་འབྲལ་མེད་རྗེས་སུ་འཛིན་པའི་རྒྱུར་གྱུར་ཅིག
བརྒྱད་པ། གཏམ་ཁྱད་འཕགས་མགུར་མའི་
དབྱངས་སྙན་ཞེས་བྱ་བ།
ན་མོ་གུ་རུ་བཛྲ་དྷ་ར་ཡ། ཐུགས་བདེ་བ་ཆེན་པོའི་ངང་དུ་གནས།། སྐུ་མཚན་དཔེའི་
g»284%

༄༅༅། །མགུར་མའི་སྐོར་ཐར་འདོད་བྱུང་བའི་གླུ་དབྱངས།
དཔལ་གྱིས་མངོན་པར་མཛེས།། གསུང་ལེགས་བཤད་བདུད་རྩིའི་ཆར་འབེབས་པ།། རྗེ་མཚན་
ལྡན་བླ་མའི་ཞབས་ལ་འདུད།། ལུས་མི་གཙང་སྙིང་བོ་མེད་པ་ལ།། (༡༠བ) ཆོས་ཟབ་མོས་སྙིང་
བོ་ལེན་འདོད་པ།། ཁོང་དད་བརྩོན་ལྡན་པའི་དགེ་སློང་ལ།། ངས་ངོ་མཚར་གཏམ་གྱི་གླུ་འདི་
འབུལ།། ཞིང་ཕྱོགས་བཅུའི་རྒྱལ་བ་སྲས་བཅས་ཀྱིས།། ལམ་མ་ནོར་སྟོན་པའི་བླ་མ་ལ།། དྲིན་དྲན་
པས་སྲིད་(སྲི་)ཞུ་བགྱིད་དགོས་ན།། དམན་བདག་ཅག་རྣམས་ཀྱིས་སྨོས་ཅི་འཚལ།། ཚེ་འདི་ཕྱིའི་
ཕུན་ཚོགས་ཐམས་ཅད་ཀྱང༌།། རྗེ་བླ་མ་ཁོ་ནར་རག་ལས་པས། སྲོག་གཡོན་(ཡོན་)དུ་བྱས་ནས་
བསྟེན་དགོས་ན།། ནོར་ཟང་ཟིང་གཡོ་བས་སྨོས་ཅི་འཚལ།། ཆེས་རྙེད་དཀའ་དོན་ཆེའི་དལ་འབྱོར་
འདི།། དབྱར་འཇའ་ཚོན་བཞིན་དུ་མྱུར་དུ་འཇིག། ཚེ་ཕལ་ཆེར་དོན་མེད་ངང་དུ་སོང་།། ད་ཚེ་
མཇུག་དོན་ལྡན་བྱས་ན་འཚེངས།། གྲོགས་ཡུན་རིང་འགྲོགས་པའི་ལུས་སེམས་གཉིས།། དགྲ་འཆི་
བདག་ཕྲ་མས་ཕྱེ་བའི་ཚེ།། ལར་རང་དབང་མེད་པར་འབྲལ་དགོས་ན།། གཉེན་མཛའ་བཤེས་
གཡོག་འཁོར་ལྟ་ཅི་སྨོས།། ཚེ་ཕྱི་མའི་བདེ་སྐྱིད་བློས་བཏང་ནས།། དོན་མེད་པའི་ཚེ་འདིའི་འདུན་
མ་ལ།། དུས་རྒྱུན་ཆད་མེད་པར་འབད་པ་འདི།། བློ་ནང་དུ་ཕྱོགས་ན་སྡུག་བསྔལ་རྒྱུ།། དུས་ད་ལྟ་
བདེ་བ་སྒྲུབ་པའི་ཕྱིར།། ལས་སྡིག་པ་འབའ་ཞིག་ལྷུར་ལེན་པ།། སྲོག་ལོ་བརྒྱའི་བར་དུ་འཚོ་བའི་
ཕྱིར།། ཟས་དུག་ཅན་བསྟེན་དང་མཚུངས་པ་ཉིད།། སེམས་ཆོས་དང་ལེགས་པར་མ་འདྲེས་ན།།
ལུས་མི་གཙང་རྫས་ཀྱི་ཕུང་བོ་འདི།། གོས་རིན་ཐང་མེད་པས་གཡོགས་ན་ཡང༌།། གོས་ཆུད་ཟོས་
བགྱིད་པ་ཁོ་ནར་ཟད།། སེམས་རྟོགས་པའི་གདེངས་(གདེང་)དང་(༡༡ན)ལྡན་པ་ལ།། ཟས་བཤང་
གཅིའི་རྒྱུན་གྱིས་འཚོ་བྱེད་ཀྱང་།། ཕྱི་རོ་ཤུན་གཡང་གཞིའི་(གཞིས་)གཡོགས་ན་ཡང་།། མ་ལྷར་
བཅས་འགྲོ་བའི་མཆོད་པའི་གནས།། གྲོགས་ཕན་པ་མེད་པའི་གཉེན་བཤེས་ལ།། ཡིད་བརྟན་དུ་
མི་རུང་བསླུ་བར་ངེས།། དོན་དེ་ཕྱིར་ཚེ་འདི་བློས་ཐོངས་ལ།། ཆོས་སྒྲུབ་པས་ཉིན་མཚན་འདའ་
བར་འཚལ།། སེམས་སྐྱོ་ཤས་ངེས་འབྱུང་དྲག་པོ་དང་།། བདག་གཅེས་འཛིན་སྤངས་པའི་བྱང་
ཆུབ་སེམས།། དོན་གནས་ལུག་(ལུགས་)རྟོགས་པའི་ལྟ་བ་ཡིས།། རྟེན་དལ་འབྱོར་དོན་ལྡན་བྱེད་
པར་འཚལ།། ཁྱེད་སྔོན་བསགས་བསོད་ནམས་བཟང་བོའི་མཐུས།། རྟེན་དལ་འབྱོར་ཚང་བའི་མི་
ལུས་རྙེད།། མགོན་རྒྱལ་བའི་མདོ་སྔགས་བསྟན་དང་མཇལ།། སེམས་ངེས་འབྱུང་དད་པས་རྒྱུད་
285

༄༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
བསྐུལ་ནས།། ན་གཞོན་ནུའི་དུས་ནས་རབ་ཏུ་བྱུང༌།། ཁྲིམས་སྡོམ་གསུམ་མངོན་ལྐོག་མེད་པར་
སྲུངས(བསྲུངས)།། གནས་མི་མེད་དབེན་པའི་ལུང་སྟོད་དུ།། སྐྱབས་བསླུ་མེད་སྤྱན་རས་གཟིགས་
དབང་ལ།། ཡིད་སུན་མེད་མི་ཚེ་ཧྲིལ་བོ་རུ།། སེམས་གཡེང་མེད་རྩེ་གཅིག་གསོལ་བཏབ་མཐུས།།
དུས་ཁྱད་འཕགས་འཆི་ཁར་ཕྱོགས་པའི་དུས།། ཡིད་ཁྱད་འཕགས་དད་པ་དྲག་པོ་ཡིས།། ལམ་
ཁྱད་འཕགས་དབུ་མའི་ལམ་ཡངས་ནས།། ཆོས་ཁྱད་འཕགས་འཕོ་བའི་མན་ངག་གིས།། གནས་
ཁྱད་འཕགས་བདེ་ལྡན་ཞིང་ཁམས་སུ། མགོན་ཁྱད་འཕགས་འོད་དཔག་མེད་མགོན་དང་།།
སྲས་ཁྱད་འཕགས་སྤྱན་རས་གཟིགས་དབང་དྲུང་།། (༡༡བ) གྲོགས་ཁྱད་འཕགས་ཐེག་གསུམ་
དགེ་འདུན་དབུས།། ཆོས་ཁྱད་འཕགས་ཐེག་ཆེན་ཆོས་ཉན་ཞིང་།། གོས་ཁྱད་འཕགས་དཔག་
བསམ་ལྷ་གོས་གྱོན།། ཆུ་ཁྱད་འཕགས་བརྒྱད་ལྡན་རྫིང་བུར་སྤྱོད།། ཟས་ཁྱད་འཕགས་བདུད་
རྩིར་ལོངས་སྤྱོད་ཅིང་།། ལུས་ཁྱད་འཕགས་སྤྲུལ་བ་སྣ་ཚོགས་འགྱེད།། ངག་ཁྱད་འཕགས་ཐེག་
གསུམ་ཆོས་སྒྲ་སྒྲོགས།། སེམས་ཁྱད་འཕགས་བྱམས་བརྩེའི་ངང་དུ་གནས།། ཁྱེད་ཁྱད་འཕགས་ངོ་
མཚར་སྐྱེས་བུ་ལ།། ལོ་ཁྱད་འཕགས་ས་ཕོ་བྱི་བའི་ལོར།། དུས་ཁྱད་འཕགས་ལྷ་བབས་དུས་ཆེན་
ལ།། གནས་ཁྱད་འཕགས་བཀྲ་ཤིས་འཁྱིལ་གླིང་ནས།། གཏམ་ཁྱད་འཕགས་མགུར་མའི་དབྱངས་
འདི་ཕུལ།། ཚུལ་འདིར་འབད་རྣམ་དཀར་ཟླ་སྣང་གིས།། ཁྱེད་འདོད་དོན་ཀུ་མུད་བཞད་པ་དང་།།
ཆབ་(ཆབས་)གཅིག་པར་འགྲོ་བའི་རྨོངས་པའི་མུན།། དུས་མྱུར་དུ་ཞི་བར་གྱུར་ཅིག་གུ།
དགུ་བ། བདེ་སྟོད་དབྱེར་མེད་རྟོགས་པའི་ཉམས་མགུར།
རྗེ་དུས་གསུམ་སངས་རྒྱས་ཐམས་ཅད་དང་།། ཐུགས་མཁྱེན་བརྩེའི་ངོ་བོ་དབྱེར་མེད་པའི།།
ཕ་རྗེ་བཙུན་འཇིགས་མེད་དབང་བོའི་ཞབས།། བུ་བདག་སྙིང་པདྨོའི་ལྟེ་བར་བཞུགས།། ཕ་བླ་མ་
མཉེས་པའི་མཆོད་པ་དང་།། རྟེན་དལ་འབྱོར་དོན་ཡོད་བྱ་བའི་ཕྱིར།། བློ་ཤུགས་དྲག་བརྟན་པོས་
སྐྱབས་འགྲོ་དང་།། བྱམས་སྙིང་རྗེ་བྱང་ཆུབ་སེམས་མཆོག་བསྐྱེད།། ལམ་ཟབ་མོ་བླ་མའི་རྣལ་འབྱོར་
དང་།། བཀའ་མདོ་རྒྱུད་ཀུན་ནས་འབྱུང་བ་ལྟར།། རྗེ་བླ་མའི་གསང་གསུམ་རིན་ཆེན་ངང་།། རང་
3%286.

༄༅། །མགུར་མའི་སྐོར་ཐར་འདོད་བུང་བའི་གླུ་དབྱངས།
སྒོ་གསུམ་དབྱེར་མེད་གཅིག་ཏུ་བསྲེས།། བློ་ཐ་མལ་(༡༢ན)རྣམ་རྟོག་རྒྱ